b'\n_START_ARTICLE_\nFK Lutsj-Energija Vladivostok\n_START_SECTION_\nHistorie\n_START_PARAGRAPH_\nLutsj spilte i den sovjetiske toppdivisjonen i 1958. Klubben spilte i Fjerne \xc3\xb8stens regionale turnering av \xc2\xabB-klasse\xc2\xbb-lag og vant den i 1965, og oppn\xc3\xa5dde med det opprykk til \xc2\xabA-klassen\xc2\xbb. Lutsj spilte i denne regionale turneringen til ligaen ble reorganisert i 1972._NEWLINE_Fra 1972 til 1991 spilte Lutsj i \xc3\x98stlig sone av den sovjetiske andre liga. Klubbens beste resultat nr. 2 i 1984._NEWLINE_I 1992, etter oppl\xc3\xb8sningen av Sovjetunionen, fikk Lutsj rett til \xc3\xa5 spille i den \xc3\x98stlige sone av Russlands 1. divisjon, og vant den turneringen. Lutsj spilte i Premjer-Liga i 1993, men rykket ned etter \xc3\xa5 ha endt p\xc3\xa5 15.-plass._NEWLINE_Lutsj spilte i russisk 1. divisjon fra 1994 til de rykket ned i 1997, og i russisk 2. divisjon fra 1998 til 2003. I 2003 ble Lutsj-Energija nr. 1st i \xc3\x98stre sone og klarte opprykk. Klubben tilbrakte to \xc3\xa5r i russisk 1. divisjon, f\xc3\xb8r de klarte opprykk til Premjer-Liga i 2005.\n_START_SECTION_\nKomplikasjoner\n_START_PARAGRAPH_\nLaget befinner seg lengst \xc3\xb8st i landet, og dette medf\xc3\xb8rer et betydelig problem for bortelagene. Da de spilte hjemmekamp mot FC Zenit Sankt Petersburg, kj\xc3\xb8rte tre Zenit-fans (Jevgenij Stepanov, Aleksandr Zarajskij og Veronika Davidova) 15\xc2\xa0000\xc2\xa0km tvers over landet, bare for \xc3\xa5 oppleve at bilen deres knakk sammen da de kom til Vladivostok, slik at de ikke kunne kj\xc3\xb8re hjem igjen. De tok derfor Den transsibirske jernbanen tilbake til Sankt Petersburg, og da de kom hjem ble de bel\xc3\xb8nnet av klubben med en ny bil, den 1. oktober 2006. _NEWLINE_Igor Akinfejev, CSKA Moskvas m\xc3\xa5lvakt, sa at \xc2\xabde burde spille i den japanske ligaen\xc2\xbb, etter at laget hans tapte 4-0 etter en syv timers flytur.'